laion/Wikipedia-Exotic huggingface dataset:
მენოპაუზა

მენოპაუზა, იგივე კლიმაქტერიული პერიოდი — ეტაპი ქალის ცხოვრებაში, როდესაც მენსტრუალური ციკლი მთლიანად წყდება და ქალი აღარ არის ფერტილური. მენოპაუზა, როგორც წესი, 48-იდან 52 წლამდე ასაკის შუალედში დგება. სამედიცინო პროფესიონალები ხშირად მენოპაუზალური პერიოდის ათვლას იწყებენ მაშინ, როდესაც ქალს მენსტრუალური სისხლდენა უკვე 12 თვის განმავლობაში არ ჰქონია. ის ზოგჯერ ასევე საკვერცხეების მიერ ჰორმონების წარმოების შემცირებით განისაზღვრება. მენოპაუზა ↑ Menopause: Overview. PubMedHealth (29 August 2013). ციტირების თარიღი: 8 March 2015 ↑ What is menopause?. Eunice Kennedy Shriver National Institute of Child Health and Human Development (2013-06-28). ციტირების თარიღი: 8 March 2015
თეიმურაზ რევაზიშვილი

თეიმურაზ რევაზიშვილი (დ. 30 იანვარი, 1943, თბილისი — გ. 14 სექტემბერი, 2016) — ქართველი ონკოლოგ-გინეკოლოგი, მედიცინის მეცნიერებათა კანდიდატი. 1967 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი. 1967-1971 წლებში იყო გორის სამშობიარო სახლის ექიმი-მეან-გინეკოლოგი; 1971-1973 წლებში კლინიკური ორდინატურა გაიარა ლენინგრადის პეტროვის სახელობის ონკოლოგიის სამეცნიერო-კვლევით უნივერსიტეტში; 1973-1977 წლებში მუშაობდა საქართველოს რესპუბლიკური კლინიკური ონკოლოგიური დისპანსერის გინეკოლოგიურ განყოფილებაში; 1977-1995 წლებში იყო საქართველოს ჯანდაცვის სამინისტროს ონკოლოგიური სამეცნიერო ცენტრის სხივური გინეკოლოგიის განყოფილების ექიმი, 1995 წლიდან საქართველოს ჯანდაცვის სამინისტროს პროფ. ღვამიჩავას სახელობის ონკოლოგიური სამეცნიერო ცენტრის სხივური გინეკოლოგიის განყოფილების გამგე. ავტორია 24 სამეცნიერო ნაშრომისა საშვილოსნოს ყელის, ტანისა და საშოს კიბოს პროფილაქტიკისა და მკურნალობის აქტუალურ საკითხებზე. საკანდიდატო დისერტაციის თემა — დაიცვა 1988 წელს „საშვილოსნოს ყელის ტაკვის კიბოს პროფილაქტიკა და მკურნალობა“. კ. ვეფხვაძის სახელობის გინეკოლოგ-ონკოლოგთა საზოგადოება, წევრი ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 239 თეიმურაზ რევაზიშვილი — საქართველოს ბიოგრაფიული ლექსიკონი
ანგუესი

ანგუესი (ესპ. და არაგ. Angüés) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 56,50 კმ². მოსახლეობა — 353 კაცი (2020 წ.). უესკის მუნიციპალიტეტები ანგუესის მუნიციპალიტეტის ოფიციალური საიტი Gran Enciclopedia Aragonesa - ანგუესი დაარქივებული 2020-10-24 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ანტილიონი

ანტილიონი (ესპ. და არაგ. Antillón) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 22,40 კმ². მოსახლეობა — 135 კაცი (2020). უესკის მუნიციპალიტეტები Gran Enciclopedia Aragonesa - ანტილიონი დაარქივებული 2021-04-28 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
Server Side Includes

Server Side Includes (SSI) არის მარტივი სერვერული სკრიპტული ენა რომელიც პრაქტიკულად მარტო web ისთვისაა ღირებული. როგორც სახელი მიგვანიშნებს ძირითადი დანიშნულება ამ ენისა არის ერთი ფაილის შიგთავსისი მეორეში ჩამატება, როდესაც ვებ სერვერი ამ უკანასკნელს დაამუშავებს და მას კლიენტს გაუგზავნის. მაგალითად ფაილის შიგთავსი (.html, .txt, ა.შ.) რომელიც რაიმე ყოველდღიურად განახელებად ინფორმაციას შეიცავს შესაძლებელია ვებ გვერდში შემდეგი ბრძანებით მოვათავსოთ: <!--#include virtual="../news.txt" --> ასეთი სახის შიგთავსის მოთავსება მოსახერხებელია მაგალითად ნავიგაციის მენიუებისათვის და საერთოდ როდესაც რამე შიგთავსი რამოდენიმ-გან/ჯერ უნდა იქნას გამოყენებული. მაგალითად apache ვებ სერვერს საწყისი კონფიგურაციით ასრულებს SSI დირექტივებს .shtml or .shtm გაფართოებების ფაილებში. რაღა თქმა უნდა შეიძლება apacheს ისე დაკონფიგურირება რომ სხვა გაფართოებების ფაილებშიც მოხდეს SSI დირექტივების შესრულება. შეიძლეაბ ითქვას რომ SSI პატარა, ავტომატიზირებული დავალებებისათვის არის მოსახერხებელი. თუ საჭიროა უფრო რთული დამუშავება, perl-ს, php-ს, asp-ს ა.შ. ვერ ავუვლით გვერდს. SSI ს აქვს მარტივი სინტაქსი <!--#directive parameter=value parameter=value --> . ეს დირექტივები მოთავსებულია HTML კომენტარებს შორის, რათა იმ შემთხვევაში თუ SSI არ არის აქტივირებული ამ გვერდისთვის, კოდში არსებული დირექტივები არ გამოჩნდნენ საიტზე. PHP ASP JSP ESI (Edge Side Includes) Apache mod_include Reference (ინგლისური) Apache SSI Tutorial (ინგლისური) Server-Side Includes Tutorial (ინგლისური) Plain-English Guide to SSI (ინგლისური) Alex's SSI Tutorial დაარქივებული 2008-01-13 საიტზე Wayback Machine. (ინგლისური) Kavoir SSI Framework დაარქივებული 2008-01-01 საიტზე Wayback Machine. (ინგლისური) SSI-Developer, Apache Server Side Includes (ინგლისური)
ოლეგ გეგეჭკორი

ოლეგ იროდიონის ძე გეგეჭკორი (უკრ. Олег Іродійович Гегечкорі) (დ. 9 იანვარი, 1972, ყირიმის ოლქი, უკრაინის სსრ, — გ. 8 მარტი, 2022, კიევის ოლქი, დაკრძალულია კრემენჩუკში) — უკრაინელი სამხედრო მფრინავი, პოლკოვნიკი (2022), წარმოშობით ქართველი. დაიღუპა რუსეთის ჯარებთან ბრძოლაში. მინიჭებული აქვს უკრაინის გმირის წოდება (7 მაისი, 2022, სიკვდილის შემდეგ). გეგეჭკორი დაიბადა ყირიმში, სამხედრო მფრინავის ოჯახში. სწავლობდა ქ. კრემენჩუკის (პოლტავის ოლქი) სავერტმფრენო სასწავლებელში. მსახურობდა ხერსონის ოლქში, საარმიო ავიაციის ცალკე ბრიგადაში. დამოუკიდებელი ფრენებისთვის წვრთნიდა კურსანტებს. 2014 წლიდან მონაწილეობდა საბრძოლო მოქმედებებში დონბასში, თავი გამოიჩინა ბრძოლაში დებალცევესთან. 2022 წელს, რუსეთის თავდასხმის დროს, მეთაურობდა უკრაინის სახმელეთო ჯარების საარმიო ავიაციის მე-11 ცალკე ბრიგადის ვერტმფრენთა ესკადრილიას. დაიღუპა მისი საფრენი აპარატის ჩამოგდების შედეგად კიევის მახლობლად. დაჯილდოებულია ორდენით „მამაცობისთვის“ (II ხარისხი, 2022) და უკრაინის გმირის წოდებით (2022, სიკვდილის შემდეგ). ↑ 1.0 1.1 Звання Героя України посмертно присвоєно вертолітнику Олегу Гегечкорі, який захищав Київ. novynarnia. 07/05/2022.
დალი მიქაუტაძე

დალი მიქაუტაძე (დ. 21 ივნისი, 1949, ქუთაისი) — ქართველი გეოგრაფი, მეცნიერი და პედაგოგი. 1972 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი მეტეოროლოგია-კლიმატოლოგიის სპეციალობით. 1972-1975 წლებში გაიარა ასპირანტურის კურსი მეტეოროლოგია-კლიმატოლოგიის განხრით. 1978-1979 წლებში ქუთაისის პედაგოგიური ინსტიტუტის გეოგრაფიის კათედრის მასწავლებელი. 1979-1982 წლებში — გეოგრაფიის კათედრის უფროსი მასწავლებელი. 1982-2005 წლებში — გეოგრაფიის კათედრის დოცენტი. 2005 წლიდან მედიცინისა და საბუნებისმეტყვრლო მეცნიერებათა ფაკულტეტის დეკანის მოადგილე გეოგრაფიის მიმართულებით. 2007 წლიდან — ზუსტ და საბუნებისმეტყველო მეცნიერებათა ფაკულტეტის სასწავლო-სამეცნიერო პროცესის კოორდინატორი. 2006 წლიდან აკაკი წერეთლის სახელობის სახელმწიფო უნივერსიტეტის გეოგრაფიის დეპარტამენტის ასოცირებული პროფესორი. 2006-2014 წლებში — გეოგრაფიის დეპარტამენტის კოორდინატორი, ზუსტ და საბუნებისმეტყველო მეცნიერებათა ფაკულტეტის საბჭოს წევრი. მის სადისერტაციო ნაშრომში გამოკვლეულია ზღვისპირა რაიონების კლიმატური პირობების კავშირი ტროპოსფეროს სრული ენერგიის მდგენელებთან. დადგენილია ურთიერთ-დამოკიდებულება ამ მდგენელებსა და ატმოსფერულ ნალექებს შორის. მიღებულია საპროგნოზო განტოლება თავსხმა ნალექების წინასწარმეტყველებისათვის, 36-72 საათით ადრე. მისი კვლევის ობიექტს შეადგენს ეკოლოგიის საკითხები. ჩატარებული აქვს საინტერესო სამუშოები ატმოსფერული ჰაერის დამაჭუჭყიანებელ ზოგიერთ ინგრედიენტსა და მეტეოროლოგიურ ელემენტებს შორის ურთიერთკავშირის გამოვლენის მიზნით. მიღებული შედეგები გაშუქებულია ხელნაწერ ფონდებში. გამოქვეყნებული აქვს 53 სამეცნიერო ნაშრომი. საკანდიდატო დისერტაციის თემა — „ჰაერის მასების ტრანსფორმაცია შავი ზღვის ზედაპირზე გადმოსვლისას“, დაიცვა 1977 წელს. გეოგრაფია გლობალურ კონტექსტში: მიღწევები და გამოწვევები, ქუთაისი, აკაკი წერეთლის სახელმწ. უნ-ტის გამ-ბა, 2017, გვ. 490 ISBN 9789941904325 „რეგიონალური ტურიზმის პრობლემები და განვითარების პერსპექტივები“, საერთაშორისო სამეცნიერო-პრაქტიკული ინტერნეტ-კონფერენცია (2017: ქუთაისი) ქუთაისი, აკაკი წერეთლის სახელმწ. უნ-ტის გამ-ბა, 2017, გვ. 171 ISBN 9789941459344 საქართველოს ტურისტულ-რეკრეაციული დარაიონება: სალექციო კურსი, ქუთაისი, აკაკი წერეთლის სახელმწ. უნ-ტის გამ-ბა, 2008, გვ. 116 ISBN 9789941904370 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 197 დალი მიქაუტაძე — საქართველოს ბიოგრაფიული ლექსიკონი მიქაუტაძე
CNICK

CNICK ( წარმოითქმის /ˈknɪk/; ქართ. კნიკი) — ქართული მაღალტექნოლოგიური სტარტაპი, რომელიც 2016 წელს თბილისში დაფუძნდა. CNICK ავითარებს და აწარმოებს ჭკვიან ბეჭდებსა და სამაჯურებს, რომლებიც უკონტაქტო გადახდების, დაშვების ფუნქციის ინტეგრირებისა და ინფორმაციის გაზიარების საშუალებას იძლევა. კომპანია 2016 წელს ქართველმა სტუდენტებმა: დავით კვიციანმა, კობა ცერცვაძემ და გიორგი მიქაცაძემ დააარსეს. 2020 წლიდან CNICK-ის პროდუქტები გლობალურ ბაზარზე შევიდა. 2022 წლისთვის კომპანია 20-მდე ქვეყნის ბაზარზეა შესული, მათ შორის: აშშ, კანადა, ავსტრალია, ახალი ზელანდია, ჩინეთი, ტაივანი და ევროკავშირის 11 ქვეყანა. CNICK-მა შექმნა პირველი ეკო-მეგობრული ჭკვიანი ბეჭედი, რომელიც დამზადებულია ხისა და გადამუშავებული მასალებისაგან. ხის გარდა, კომპანია აწარმოებს კერამიკის ბეჭდებს. ამ ტიპის ბეჭდები მზადდება ცირკონის კერამიკითა და მინერალური ქვებით. პროდუქტის შეძენისას მომხმარებელს შესაძლებლობა აქვს თავად შეარჩიოს ბეჭდის სტილი, ფერი და დაიტანოს მასზე სასურველი სიმბოლო ან წარწერა. CNICK-ის ყველა პროდუქტი არის ხელნაკეთი და წყალგამძლე და დამზადებულია საქართველოში. 2019 წელს CNICK-მა გამოუშვა ტესლას გასაღები ბეჭედი (Tesla Ring) ტესლას შემდეგი მოდელებისთვის: 3, Y, X და S. ბეჭედი თითის დაჭერით იძლევა მანქანის ჩაკეტვის, გაღებისა და დაქოქვის შესაძლებლობას. ეს არის უბატარეო მოწყობილობა და არ საჭიროებს დატენვას. ოფიციალური საიტი კნიკი marketer.ge-ზე ↑ 1.0 1.1 CNICK-ის ისტორია ინგლ. ციტირების თარიღი: 6 მაისი 2022 ↑ 2.0 2.1 ჭკვიანი ბეჭედი – ქართველი სტუდენტების სტარტაპი ინგლ. ციტირების თარიღი: 6 მაისი 2022 ↑ 3.0 3.1 CNICK - პირველი ჭკვიანი ხის ბეჭედი ინგლ. ციტირების თარიღი: 6 მაისი 2022 ↑ Marketer.ge CNICK-ის შესახებ. ციტირების თარიღი: 6 მაისი 2022 ↑ 5 სატარებელი ჭკვიანი ტექნოლოგია ინგლ. ციტირების თარიღი: 6 მაისი 2022 ↑ CNICK ავსტრალიისა და ახალი ზელანდიის ბაზარზე შევიდა. ციტირების თარიღი: 6 მაისი 2022 ↑ CNICK - ჭკვიანი ხის ბეჭედი ინგლ. ციტირების თარიღი: 6 მაისი 2022 ↑ მსოფლიოს 7 საუკეთესო ჭკვიანი ბეჭედი - ტესლას ბეჭედი ინგლ. დაარქივებულია ორიგინალიდან — 21 აპრილი 2022. ციტირების თარიღი: 6 მაისი 2022
ლენსტერი (მრავალმნიშვნელოვანი)

ტერმინი ლენსტერი შეიძლება აღნიშნავდეს: ლენსტერი — ირლანდიის პროვინცია; ლენსტერი — ირლანდიური სარაგბო გუნდი.
ელენე სალუქვაძე

ელენე სალუქვაძე (დ. 25 თებერვალი, 1959, თბილისი) — ქართველი გეოგრაფი და მეცნიერი. 1982 წელს დაამთავრა თბილისის პედაგოგიური უნივერსიტეტის საბუნებისმეტყველო ფაკულტეტი გეოგრაფია-ბიოლოგიის სპეციალობით. 1986 წელს გაიარა ასპირანტურის კურსი ვახუშტი ბაგრატიონის გეოგრაფიის ინსტიტუტში, სპეციალობა — „ფიზიკური გეოგრაფია, ლანდშაფტების გეოფიზიკა და გეოქიმია“. 1986-1993 წლებში საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის ფიზიკური გეოგრაფიის განყოფილების უმცროსი მეცნიერ-თანამშრომელი; 1993 წელს ლანდშაფტმცოდნეობის განყოფილების უფროსი მეცნიერ-თანამშრომელი; 1993-2006 წლებში ფიზიკური გეოგრაფიის განყოფილების უფროსი მეცნიერ-თანამშრომელი, სამეცნიერო სემინარის სწავლული მდივანი; 2006-2012 წლებში უფროსი მეცნიერ-თანამშრომელი, სამეცნიერო საბჭოს სწავლული მდივანი; 2012 წლიდან ვახუშტი ბაგრატიონის გეოგრაფიის ინსტიტუტის დირექტორის მოადგილე. 1993-1994 წლებში თბილისის 6-ე გიმნაზიის გეოგრაფიის მასწავლებელი; 1998-2006 წლებში თბილისის სულხან-საბა ორბელიანის სახელობის სახელმწიფო პედაგოგიური უნივერსიტეტის გეოგრაფიის კათედრის დოცენტი; 1999-2003 წლებში — თბილისის სახელმწიფო უნივერსიტეტის სოხუმის ფილიალის გეოგრაფიის კათედრის დოცენტი; 2007-2011 წლებში ილია ჭავჭავაძის სახელმწიფო უნივერსიტეტის მოწვეული ლექტორი; 2014 წლიდან თბილისის სახელმწიფო უნივერსიტეტის სოცალურ და პოლიტიკურ მეცნიერებათა ფაკულტეტის მოწვეული ლექტორი. გამოქვეყნებული აქვს სამეცნიერო ნაშრომები. გეოგრაფიის დოქტორი. საკანდიდატო დისერტაციის თემა — დაიცვა 1993 წელს „მსხვილი სამრეწველო ცენტრების საგარეუბნო ზონების ლანდშაფტურ-ეკოლოგიური ანალიზი რაციონალური ბუნებათსარგებლობის მიზნით (ქალაქების თბილისისა და რუსთავის მაგალითზე)“. ალ ჯავახიშვილის სახელობის საქართველოს გეოგრაფიული საზოგადოება, სამეცნიერო საბჭოს წევრი საქალაქო აგლომერაციების ლანდშაფტური დაგეგმარების მეთოდოლოგია: (თბილის-რუსთავის მაგალითზე) (თანაავტორი), თბ., დანი, 2017, გვ. 286 — ISBN: 9789941099380 თიანეთის მუნიციპალიტეტის აგროკლიმატური პოტენციალი (თანაავტორი), თბ., ივანე ჯავახიშვილის სახ. თბილისის სახელმწ. უნ-ტი, ვახუშტი ბაგრატიონის გეოგრაფიის ინ-ტი, 2016, გვ. 116 — ISBN: 9789941090356 ზოგადგეოგრაფიულ ტერმინთა ენციკლოპედიური ლექსიკონი (თანაავტორი), თბ., თბილ. უნ-ტის გამ-ბა, 2014, გვ. 447 — ISBN: 9789941133169 თბილისის და მისი შემოგარენის ბუნებრივი გარემოს ტრანსფორმაცია (თანაავტორი), თბ., პოლიგრაფი, 2008, გვ. 158 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 226; ელენე სალუქვაძე — საქართველოს ბიოგრაფიული ლექსიკონი
შუახევი (დაბა)

შუახევი — დაბა, შუახევის მუნიციპალიტეტის ადმინისტრაციული ცენტრი. მდებარეობს მდინარეების აჭარისწყლის და ჩირუხისწყლის შესართავთან, ზღვის დონიდან 420 მ, ბათუმიდან 67 კმ. დაბის სტატუსი მიიღო 1974 წელს. 2014 წლის აღწერის მონაცემებით დაბაში ცხოვრობს 797 კაცი. დაბაში არის ადმინისტრაციული, კულტურის, განათლების და ჯანდაცვის დაწესებულებები, მცირე საწარმოები. შემორჩენილია შუა საუკუნეების ციხესიმაგრის ნანგრევები. ქართული საბჭოთა ენციკლოპედია, ტ. 11, თბ., 1987. — გვ. 53. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საქართველოს სატელეფონო კოდები — „სილქნეტი“. დაარქივებულია ორიგინალიდან — 2016-03-06. ციტირების თარიღი: 2011-08-12. ↑ საქართველოს საფოსტო ინდექსები — „საქართველოს ფოსტა“ ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2016-06-05. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2012-07-05.
მანსტერი (მრავალმნიშვნელოვანი)

ტერმინი მანსტერი შეიძლება აღნიშნავდეს: მანსტერი — ირლანდიის პროვინცია; მანსტერი — ირლანდიური სარაგბო გუნდი.
ოლსტერი (მრავალმნიშვნელოვანი)

ტერმინი ოლსტერი შეიძლება აღნიშნავდეს: ოლსტერი — ირლანდიის პროვინცია; ოლსტერი — ირლანდიური სარაგბო გუნდი.
მლეფაატი

მლეფაატი — არქეოლოგიური ბორცვი, ყორღანი ზემო მესოპოტამიაში, რომელიც დასახლებული იყო წინა-კერამიკული ნეოლითი A-ს პერიოდში. ადგილი პირველად გათხარა რობერტ ბრეიდვუდმა 1954 წელს, რომელიც აქ ეძებდა ადრეული პრეისტორიის ნაკვალევს და 1948 წლიდან თხრიდა ნაყოფიერი ნახევარმთვარის მიმდებარე ბორცვიან ტერიტორიებს. იმ დროისათვის ადგილი უკვე დაზიანებული იყო მეორე მსოფლიო ომის პერიოდში სამხედრო ობიექტის მშენებლობის გამო. 1984 წელს მოსულის სიძველეთა დეპარტამენტის მიერ ჩატარდა სამაშველო გათხრები მატი ბაბა ალტუნის ხელმძღვანელობით, რადგან ამ ადგილს საფრთხე ემუქრებოდა გზის მშენებლობის სახით. გათხრების კიდევ ორი სეზონი ჩატარდა 1989 და 1990 წლებში, ამჯერად სტეფან კაროლ კოზლოვსკის ხელმძღვანელობით. მლეფაატი არის ადრეული ნეოლითური ძეგლების მცირე ნაწილი, რომელიც გათხრილია ჩრდილოეთ ერაყში და ასევე მოიცავს ქერმეზ-დერესა და ნემრიკი 9-ს. მლეფაატი მდებარეობს ზემო მესოპოტამიაში, მდინარე ხაზირის ახლოს, ერაყში, ზღვის დონიდან 314 მეტრზე. ეს არის პატარა ბორცვი, დაახლოებით 90 მ. დიამეტრით და 2 მ. სიმაღლემდე. მლეფაატის გარემო ძლიერ დეგრადირებულია და ხასიათდება ტენიანი სტეპის პირობებით. პოტენციურად, ტერიტორიას ახასიათებს სავანას ტიპის მცენარეულობა. მუხის ტყე შესაძლოა უფრო ახლოს ყოფილიყო ძეგლთან, ვიდრე დღეს არის. მლეფაატში ყოველწლიური ნალექი საკმარისია ზამთრის კულტივირებისთვის და არ საჭიროებს დამატებით მორწყვას. მლეფაატი იყო 0,7 ჰა ფართობის მქონე დასახლება, რომელიც განეკუთვნება წინა-კერამიკული ნეოლითი A-ს პერიოდს. უფრო კონკრეტულად, მას მიაკუთვნებენ ტავრი-ზაგროსის კულტურის მრგვალი დასახლების ტიპს. ↑ 1.0 1.1 1.2 Savard, Manon; Nesbitt, M.; Gale, Rowena (2003). „Archaeobotanical evidence for early Neolithic diet and subsistence at M'lefaat (Iraq)“. Paléorient (ფრანგული). 29 (1): 93–106. doi:10.3406/paleo.2003.4756. ISSN 0153-9345. ↑ 2.0 2.1 Kozlowski, Stefan Karol (2006). „The hunter-gatherer “villages” of the PPNA/EPPNB“, Domesticating space : construction, community, and cosmology in the late prehistoric Near East, E. B. Banning, Michael Chazan (English), Berlin: Ex Oriente, გვ. 43-51. ISBN 978-3-9807578-3-6. OCLC 184820314.  ↑ Kozłowski, Stefan Karol; Kuzma, Kazimierz; Szymczak, Karol. La reprise des fouilles à M'lefaat (saison 1989/1990). ციტირების თარიღი: 2022-01-06 ↑ Savard, Manon; Nesbitt, Mark; Jones, Martin K. (2006). „The role of wild grasses in subsistence and sedentism: new evidence from the northern Fertile Crescent“. World Archaeology (ინგლისური). 38 (2): 179–196. doi:10.1080/00438240600689016. ISSN 0043-8243.
Pol Roger

Pol Roger (პოლ როჟე) — შამპანურის მწარმოებელი ფრანგული კომპანია. ბრენდს დღემდე ფლობენ და მართავენ პოლ როჟეს შთამომავლები. შამპანურის რეგიონის ქალაქ ეპერნეში მდებარე შამპანურის სახლი ყოველწლიურად აწარმოებს შამპანის დაახლოებით 110 000 კოლოფს. პოლ როჟეს მამა, რომელიც პროფესიით ნოტარიუსი იყო, გარდაიცვალა 1849 წელს, როდესაც ახალგაზრდა პოლი 18 წლის იყო. თავდაპირველად ის იძულებული გახდა შამპანურით საბითუმო ვაჭრობით დაკავებულიყო ქალაქ აიში, სადაც მისი ოჯახი ცხოვრობდა. მაგრამ მალე მან დააარსა საკუთარი ღვინის ქარხანა. ორი წლის შემდეგ ოჯახი საცხოვრებლად ეპერნეში გადავიდა, სადაც მისი ბიზნესი კიდევ უფრო განვითარდა. პოლ როჟე გარდაიცვალა 1899 წელს და ბიზნესი მის ორ ვაჟს გადაეცა. მორისი პასუხისმგებელი იყო კომერციულ საქმიანობაზე, ჟორჟი კი ღვინის წარმოებით იყო დაკავებული. ერთი წლის შემდეგ საწარმოს შენობა და მარანი ჩამოინგრა. დაკარგული მარაგების აღდგენას რამდენიმე წელი დასჭირდა. 1900 წელს საფრანგეთის ხელისუფლებამ დადებითად უპასუხა ძმების თხოვნას, რომ მამის სახელი გამოეყენებინათ მათი ხსოვნის გასამყარებლად. მას შემდეგ ოჯახის წევრებს აქვთ გვარი პოლ-როჟე (ფრანგ. Pol-Roger). პოლ როჟეს სახლის მფლობელები არიან დიდი ღვინის ოჯახების ასოციაციის (ლათ. Primum Familiæ Vini) წევრები. ამ ასოციაციაში შედიან ღვინის სახლების დამფუძნებლების შთამომავლები, რომლებმაც კონტროლი შეინარჩუნეს თავიანთ საწარმოებზე დღემდე. სახლის პრესტიჟული ეტიკეტი არის ვინტაჟური Cuvée სერ უინსტონ ჩერჩილი . ჩერჩილი ხშირად იმეორებდა ნაპოლეონის სიტყვებს შამპანურზე: „გამარჯვებით დაიმსახურე. დამარცხებისას, გჭირდება!“ ისინი ასევე აწარმოებენ სამ არავინტაჟურ კუვეს, Pure Brut (შაქრის გარეშე), Brut Réserve და Rich (ტკბილი), ისევე როგორც სამ სხვა ვინტაჟურ ღვინოს: Brut Vintage, Blanc de blancs და Rosé Vintage. Pol Roger Brut Vintage ჩვეულებრივ არის 40% შარდონეს და 60% პინო ნუარის ნაზავი, თუმცა ეს შეიძლება განსხვავდებოდეს. პოლ როჟე სერ უინსტონ ჩერჩილის საყვარელი შამპანური იყო 1908 წლიდან. 1965 წელს, როდესაც ჩერჩილი გარდაიცვალა, ბრიტანეთში გასაგზავნი შამპანურის, Brut NV-ს ყველა ბოთლს, კომპანიამ სამგლოვიარო შავი ეტიკეტი გაუკეთა. კომპანიის მფლობელი, მადამ ოდეტა პოლ-როჟე, რომელსაც ჩერჩილი 1944 წელს პარიზში ბრიტანეთის საელჩოში გამართულ წვეულებაზე დაუმეგობრდა, თითქმის 21 წლის შემდეგ მის დაკრძალვას დაესწრო. Curée Sir Winston Churchill პირველად 1984 წელს დაამზადეს 1975 წლის პინო ნუარის მოსავლისგან. შემდეგ წლებში პრესტიჟული Cuvée Sir Winston Churchill 1979, 1982, 1985, 1986, 1988, 1990, 1993, 1995, 1996, 1998, 1999, 2000, 2002, 2004, 2006, 2008, 2009 და 2012 წლების მოსავლისაგან მზადდებოდა. ეს cuvée მინიმუმ ათ წლიანი დაძველებით გამოდის. შეგიძლიათ იხილოთ მედიაფაილები თემაზე „Pol Roger“ ვიკისაწყობში. ოფიციალური საიტი ოფიციალური საიტი დიდ ბრიტანეთში ↑ 1.0 1.1 1.2 K. Gargett, P. Forrestal, & C. Fallis The Encyclopedic Atlas of Wine pg 166 Global Book Publishing 2004 ISBN 1-74048-050-3 ↑ Champagne Pol Roger. PolRoger.com. ციტირების თარიღი: 2012-01-13. ↑ Pol Roger. Wine Doctor. დაარქივებულია ორიგინალიდან — 2012-09-19. ციტირების თარიღი: 2012-01-13. ↑ The Telegraph, Odette Pol-Roger (obituary), 30 December 2000. ↑ Pol Roger and Winston Churchill. დაარქივებულია ორიგინალიდან — 2022-07-08. ციტირების თარიღი: 2022-05-08. ↑ Pol Roger: Cuvée Sir Winston Churchill Brut Millesime 2008. ციტირების თარიღი: 2018-12-03.
ლვივის რაიონი

ლვივის რაიონი (უკრ. Львівський район) — რაიონი უკრაინაში, ლვივის ოლქში. მისი ფართობია 4968,5 კმ². 2021 წლის მონაცემებით რაიონის მოსახლეობა 1 146 538 ადამიანს შეადგენდა. ლვივის რაიონის ადმინისტრაციული ცენტრია ქალაქი ლვივი. რაიონი ჩამოყალიბდა 2020 წლის 17 ივლისს და მასში შევიდა: ჰოროდოკის რაიონი (ლვივის ოლქი) ჟოვკვის რაიონის დიდი ნაწილი კამიანკა-ბუზკის რაიონის დიდი ნაწილი პერემიშლიანის რაიონი პუსტომიტის რაიონი ნაწილობრივ ჟიდაჩივის რაიონი ასევე ქალაქი ლვივი უკრაინის ადმინისტრაციული დაყოფა უკრაინის რაიონები ↑ Чисельність наявного населення України (Actual population of Ukraine). დაარქივებულია ორიგინალიდან — 2022-04-06. ციტირების თარიღი: 2022-05-09. ↑ Про утворення та ліквідацію районів. ციტირების თარიღი: 2020-07-18.
რთველიაშვილი

საკუთარი სახელი რთველიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ზურაბ რთველიაშვილი — ქართველი პოეტი იოსებ რთველიაშვილი — საბჭოთა პარტიული და სახელმწიფო მოხელე ნიკოლოზ რთველიაშვილი — ქართველი გეოგრაფი, დიპლომატი
ქრისტოლოგია

ქრისტოლოგია (ბერძნ. Χριστός Khristós და -λογία , -ლოგია), ბერძნულიდან სიტყვასიტყვით ითარგმნება, როგორც „ქრისტეს შესწავლა“ — თეოლოგიის ნაწილი, რომელიც შეისწავლის იესო ქრისტეს ბუნებას და მის ცხოვრებას. არსებობს განსხვავებული შეხედულებები იმასთან დაკავშირებით, თუ როგორი ბუნების იყო იესო, ადამიანური, ღვთაებრივი თუ ორივე ერთად. ქრისტოლოგია ასევე შეისწავლის ქრისტეს, როგორც მესიას. ადრინდელ ქრისტიანული ნაწერებში იესო ქრისტე მოიხსენიება რამდენიმე სახელით, მათ შორის, როგორც: ძე კაცი, ღვთის ძე, მესია და კირიოსი. არსებობს ორი განსხვავებული და ერთმანეთთან დაპირისპირებული მოსაზრება. ერთ-ერთის მიხედვით, ქრისტე გახდა ადამიანი და შემდეგ დაბრუნდა ღმერთთან, ხოლო მეორე მოსაზრების, ადოპციონიზმის მიხედვით, იესო მიიჩნევა ღმერთის მიერ შვილად აყვანილად. მეორედან მეხუთე საუკუნემდე, ქრისტეს ადამიანური და ღვთაებრივი ბუნების ურთიერთობა იყო დებატების მთავარი საგანი. ქალკედონის კრებაზე 451 წელს დაიგმო მონოფიზიტობა, რომლის მიხედვითაც ქრისტე ერთბუნებოვანია და კიდევ ერთხელ განმტკიცდა ქრისტოლოგიური კონცეფცია, დიოფიზიტობა. დასავლური და აღმოსავლური მართლმადიდებელი ქრისტიანების უმრავლესობა დღემდე იზიარებს ამ მოსაზრებას, თუმცა გარკვეული ნაწილი მიაფიზიტიზმის მოძღვრებას ემხრობა. ენციკლოპედია ბრიტანიკა - ქრისტოლოგია ქრისტოლოგიის განმარტება ↑ Davis 1990. sfn error: no target: CITEREFDavis1990 (help)
ვიქტორ ბორჩხაძე

ვიქტორ ბორჩხაძე (დ. 10 აპრილი, 1921, ბაღდადი) — ქართველი გეოგრაფი, მეცნიერი და პედაგოგი. გეოგრაფიულ მეციერებათა კანდიდატი, დოცენტი (1965). 1941 წელს დაამთავრა ბათუმის შოთა რუსთაველის სახელობის სამასწავლებლო ინსტიტუტის ბუნებისმეტყველება-გეოგრაფიის ფაკულტეტი. 1941-1945 წლებში მონაწილეობდა მეორე მსოფლიო ომში. 1948 წელს წარჩინებით დაამთავრა ბათუმის შოთა რუსთაველის სახელობის პედაგოგიური ინსტიტუტის გეოგრაფიის ფაკულტეტი. 1948 წელს მუშაობა დაიწყო გეოგრაფიის კათედრაზე. 1954 წელს ალექსანდრე გერცენის სახელობის ლენინგრადის პედაგოგიურ სახელმწიფო ინსტიტუტში გაიარა ასპირანტურის კურსი ფიზიკური გეოგრაფიის სპეციალობით. საველე და კამერალური მუშაობის შედეგად შეისწავლა მზიმთასა და სოჭის მიდამოების გეოლოგიური და რელიეფური თავისებურებანი, ჰავა, ჰიდროგრაფია, ნიადაგ-მცენარეთა გავრცელების ვერტიკალური სარტყელურობა და ცხოველთა სამყარო. გამოყო გეომორფოლოგიური რაიონები. აღნიშნული გამოკვლევები საფუძვლად დაედო სახალხო მეურნეობის სხვადასხვა დარგის განვითარებას ადლერის რაიონში. წლების მანძილზე კითხულობდა ლექციებს ჩრდილოეთ აზიის ფიზიკურ გეოგრაფიაში, მხარეთმცოდნეობაში და მინერალოგია-პეტროგრაფიაში. 1975-1979 წლებში მუშაობდა ბუნებისმეტყველება-გეოგრაფიის ფაკულტეტის დეკანად. 1979-1983 წლებში ინსტიტუტის პრორექტორად სასწავლო და სამეცნიერო მუშაობის დარგში. 1983-1991 წლებში გეოგრაფიის კათედრის გამგედ. იყო ახლად დაარსებული უნივერსიტეტის გეოგრაფიის კათედრის პირველი გამგე. არის 80-მეტი სამეცნიერო შრომის ავტორი, რომელთაგან თითქმის ნახევარი ნაბეჭდია. შრომები ეხება აჭარის მთიანეთის ცალკეული ქედების, მდინარეთა აუზების და ხეობების ფიზიკურ-გეოგრაფიულ დახასიათებას. დაჯილდოებულია 14 საბრძოლო ორდენით და მედლით. საკანდიდატო დისერტაციის თემა — „მდინარეების მზიმთასა და სოჭის აუზის ფიზიკურ-გეოგრაფიუი დახასიათება“, დაიცვა 1955 წელს. საქართველოს უმაღლესი სკოლის დამსახურებული მუშაკი ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 50-51 ვიქტორ ბორჩხაძე — საქართველოს ბიოგრაფიული ლექსიკონი